**Д О Г О В О Р**

за възлагане на обществена поръчка с предмет:

***„Изработка и доставка на информационни брандирани материали за обезпечаване нуждите на Министерство на външните работи във връзка с Българското председателство на Организацията за черноморско икономическо сътрудничество 2019г. ” с две обособени позиции.***

* ***Обособена позиция № 1 „Изработване и доставка на бележници, папки и хартиени торбички, брандирани с логото на Българското председателство на Организацията за черноморско икономическо сътрудничество“;***
* ***Обособена позиция № 2 „Изработване и доставка на бележници, химикалки, табелки, покани и пликове за тях, баджове, банери, винил и пинове, брандирани с логото на Българското председателство на Организацията за черноморско икономическо сътрудничество“[[1]](#footnote-1).***

Днес, ........................2018г., в гр. София, между:

**МИНИСТЕРСТВО НА ВЪНШНИТЕ РАБОТИ**, гр. София, ул. „Ал. Жендов“ № 2, БУЛСТАТ 000695228, представлявано от Мая Андонова-Генова – директор на дирекция „Управление на собствеността и материално-техническо осигуряване“ (УСиМТО), упълномощен Възложител съгласно заповед N 95-00-390/21.09.2017 г. на министъра на външните работи и Искра Григорова - Зоровска – главен счетоводител, наричано по-долу за краткост **ВЪЗЛОЖИТЕЛ**, от една страна

и

**…………………………..**, със седалище и адрес на управление: ………………………….., ЕИК:………………………, представлявано ………………………… в качеството му на………………., наричано по-долу за краткост **„ИЗПЪЛНИТЕЛ“,** от друга страна,

на основание чл. 194, ал. 1 [ал. 2] във връзка с чл. 112 от Закона за обществените поръчки („**ЗОП**“)и утвърден от ВЪЗЛОЖИТЕЛЯ Протокол съгласно чл. 97, ал. 4 от ППЗОП се сключи този договор („**Договора**/**Договорът**“) за следното:

1. **ПРЕДМЕТ И СРОК НА ДОГОВОРА.**

**Чл. 1.** **(1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема да извърши срещу възнаграждение и при условията на този Договор, техническото и ценовото предложение на **ИЗПЪЛНИТЕЛЯ,** услуги по изработка и доставка наматериалите -…………………….., за нуждите на Министерството на външните работи във връзка с провеждане на Българското председателство на „Организацията за черноморско икономическо сътрудничество“ - 2019г., съгласно условията на този договор.

**(2)** Видовете материали по ал. 1 са съгласно Техническата спецификация (Приложение № 1 от договора) и ще бъдат наричани по-нататък „**материали**” или „**стоки**”.

**Чл. 2.** Настоящият договор влиза в сила от момента на неговото сключване и е със срок на действие до достигане на цената по чл. 5, ал. 1, но не по-късно от 30.06.2019 г.

**ІI. КАЧЕСТВО НА СТОКИТЕ И ОПАКОВКА**

**Чл. 3.** **ИЗПЪЛНИТЕЛЯТ** се задължава да предостави Услугите в съответствие с Техническата спецификация и Техническото предложение на **ИЗПЪЛНИТЕЛЯ**, представляващи неразделна част от него.

**Чл. 4.** **ИЗПЪЛНИТЕЛЯТ** е длъжен да осигури за своя сметка опаковка на доставяните стоки, която да ги предпази от повреждане и/или унищожаване по време на транспортирането им, както и по време на тяхното съхранение.

**ІІІ. ЦЕНА, РЕД И УСЛОВИЯ НА ПЛАЩАНЕ**

**Чл. 5.** **(1)** Цената на договора е прогнозната стойност в размер на 3 100 (три хиляди и сто) лева без ДДС, и 3 720 (три хиляди седемстотин и двадесет) лева (наричана по-нататък „Цената“),

6 900 (шест хиляди и деветстотин) лева без ДДС и 8 280 (осем хиляди двеста и осемдесет) лева с ДДС,[[2]](#footnote-2) по предложени единични цени, съгласно Ценовото предложение на ИЗПЪЛНИТЕЛЯ, съставляващо приложение към договора.

**(2)** Единичните цени за отделните материали са окончателни за срока на изпълнение на договора и не подлежат на промяна, освен в предвидените в закона случаи.

**(3)** Цените включват всички разходи на **ИЗПЪЛНИТЕЛЯ** за изпълнението на настоящия договор, включително разходите за опаковка, транспортни разходи, такси, мита, застраховки и други до мястото за доставка, посочено в чл. 8.

**(4)** Цената по ал. 1 са включени всички разходи на **ИЗПЪЛНИТЕЛЯ** за изпълнение на Услугите, включително и разходите за персонала, който ще изпълнява поръчката, и/или на членовете на ръководния състав, които ще отговарят за изпълнението и за неговите подизпълнители (*ако е приложимо*), като **ВЪЗЛОЖИТЕЛЯТ** не дължи заплащането на каквито и да е други разноски, направени от **ИЗПЪЛНИТЕЛЯ**.

**Чл. 6. (1)** За извършената доставка се съставя двустранно подписан приемо - предавателен протокол.

**(2)** Цената на материалите по конкретната заявка се заплаща от **ВЪЗЛОЖИТЕЛЯ** по единични цени съгласно Ценовото предложение на **ИЗПЪЛНИТЕЛЯ** в срок до 30 (тридесет) дни от подписването на двустранно подписан приемо - предавателен протокол без забележки за извършената доставка и след получаване на издадена от **ИЗПЪЛНИТЕЛЯ** фактура и до достигане на заложената от **ВЪЗЛОЖИТЕЛЯ** прогнозна стойност.

**(3) ВЪЗЛОЖИТЕЛЯТ** заплаща стойността на доставените стоки в лева, по следната банкова сметка на **ИЗПЪЛНИТЕЛЯ**:

**БАНКА:**

**BIC:**

**IBAN:**

**ІV. МЯСТО И СРОКОВЕ НА ДОСТАВКА**

**Чл. 7.** **(1)** Срокът за изпълнение на заявка за изработване и доставка на определено в заявката количество и вид артикул е до 6 дни от получаване на заявката от **ИЗПЪЛНИТЕЛЯ**. Изпълнението се счита за заявено (възложено) от момент, в който заявката (възлагателното писмо) е изпратено от страна на **ВЪЗЛОЖИТЕЛЯ** или упълномощени от него лица по електронен път на **ИЗПЪЛНИТЕЛЯ**.

**(2)** В двудневен срок, преди доставката на материалите **ИЗПЪЛНИТЕЛЯТ** уведомява писмено **ВЪЗЛОЖИТЕЛЯ** за точната датата на предаване.

**Чл. 8.** Материалите, предмет на доставка по този договор се доставят на следния адрес на **ВЪЗЛОЖИТЕЛЯ:** гр. София 1113, ул. Александър Жендов“ № 2, Министерство на външните работи – централно управление.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 9. (1)** **ВЪЗЛОЖИТЕЛЯТ** има право:

1. да изисква от **ИЗПЪЛНИТЕЛЯ** да изпълни възложената доставка качествено и в срок, без отклонение от договореното и без недостатъци;

2. да изисква от **ИЗПЪЛНИТЕЛЯ** замяната на некачествената, непълна или дефектна доставка по реда и в сроковете, определени в този договор;

3. по всяко време на изпълнение на настоящия договор да осъществява текущ контрол и проверки относно качеството на доставяните стоки, етапа на изпълнение на услугата и други, без това да пречи на оперативната дейност на **ИЗПЪЛНИТЕЛЯ**.

4. да не приеме и върне на **ИЗПЪЛНИТЕЛЯ** повредениматериали, доставени без опаковка или неотговарящи на някои от посочените от **ВЪЗЛОЖИТЕЛЯ** изисквания.

**(2)** **ВЪЗЛОЖИТЕЛЯТ** е длъжен:

1**.** дапредостави логото и слоган на Българското председателство на Организацията за черноморско икономическо сътрудничество в електронен формат на посочен от ИЗПЪЛНИТЕЛЯ електронен адрес до 2 дни от получаване на заявката за изработване.

2. да заплаща на **ИЗПЪЛНИТЕЛЯ** стойността на доставените му от **ИЗПЪЛНИТЕЛЯ** материали по реда и при условията на настоящия договор;

3. да приеме доставените му от **ИЗПЪЛНИТЕЛЯ** материали по реда и при условията на настоящия договор.

4. да предостави и осигури достъп на **ИЗПЪЛНИТЕЛЯ** до информацията, необходима за извършването на Услугите, предмет на Договора, при спазване на относимите изисквания или ограничения съгласно приложимото право.

5. да оказва съдействие на **ИЗПЪЛНИТЕЛЯ** във връзка с изпълнението на този Договор, включително и за отстраняване на възникнали пречки пред изпълнението на Договора, когато Изпълнителят поиска това.

6. да уведомява писмено **ИЗПЪЛНИТЕЛЯ** при възникване на непредвидени обстоятелства, в срок до 5 работни дни от датата на узнаване.

**VІ. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 11.** **ИЗПЪЛНИТЕЛЯТ** има право:

1. даполучи логото и визуална идентичност на Българското председателство на Организацията за черноморско икономическо сътрудничество в електронен формат на посочен от ИЗПЪЛНИТЕЛЯ електронен адрес до 2 дни от получаване на заявката за изработване.

2. да получи цената на доставените материали по реда и при условията на настоящия договор;

3. да изисква от **ВЪЗЛОЖИТЕЛЯ** информация и съдействие, необходими му за качественото изпълнение на поръчката.

**Чл. 12. ИЗПЪЛНИТЕЛЯТ** се задължава:

1.Да не използва за други цели предоставените му по този договор лого, слоган, материали, обекти, информация и др., без изричното писмено съгласие на **ВЪЗЛОЖИТЕЛЯ.**

2. да достави изработените материали, които съответстват по количество, качество, описание и опаковка на посоченото в настоящия договор, техническото задание и на приложената към договора оферта и в съответствие с конкретните заявки на ВЪЗЛОЖИТЕЛЯ;

3. да достави стока, която да съответства на изискванията на техническото задание (*Приложение № 1*);

4. да осъществи доставката до мястото по чл. 8 за своя сметка;

5. да отстранява за своя сметка допуснатите недостатъци, грешки и установени дефекти в процеса на изпълнението на договора в срока по чл. 16;

6. да замени за своя сметка материали, доставени без опаковка и други изисквания съгласно настоящия договор;

7. да предостави достъп до документите, свързани с изпълнението на настоящия договор, на упълномощените представители на **ВЪЗЛОЖИТЕЛЯ**.

8. да пази поверителна Конфиденциалната информация, в съответствие с уговореното в Договора.

9. да не възлага работата или части от нея на подизпълнители, извън посочените в офертата на **ИЗПЪЛНИТЕЛЯ**, освен в случаите и при условията, предвидени в ЗОП. При изпълнението могат да участват само подизпълнители, които са били включени в офертата на **ИЗПЪЛНИТЕЛЯ**. За извършената от подизпълнителите работа **ИЗПЪЛНИТЕЛЯТ** носи пълна отговорност, като участието им при изпълнението на поръчката, не изменя или намалява задълженията на **ИЗПЪЛНИТЕЛЯ**, съгласно настоящия договор. **ИЗПЪЛНИТЕЛЯТ** се задължава да сключи договор за подизпълнение, ако е обявил в офертата си ползването на подизпълнител/и, като предостави на **ВЪЗЛОЖИТЕЛЯ** оригинален екземпляр от него, както и информация за плащанията по договора/ите за подизпълнение. Подизпълнителите, които ще участват в изпълнение на поръчката, както и видът на работите, които съответният подизпълнител ще извършва, и делът на участието му в процентно изражение, са в съответствие с офертата на **ИЗПЪЛНИТЕЛЯ**. *(тази точка е приложима в случай, че изпълнителят е посочил в офертата си че ще използва подизпълнител/и).*

10. да защитава интересите на **ВЪЗЛОЖИТЕЛЯ** и да действа в съответствие с добрите практики в съответната област и при спазване на изискванията за икономичност, прозрачност, добро управление, устойчивост и недискриминация.

11. да осигури необходимите финансови, човешки и материални ресурси, необходими за пълнота и точно изпълнение на договора.

12. да върне на **ВЪЗЛОЖИТЕЛЯ** всички документи и материали, които са били предоставени на **ИЗПЪЛНИТЕЛЯ** във връзка с предмета на договора.

**VІІ. УВЕДОМЛЕНИЯ МЕЖДУ СТРАНИТЕ. ЛИЦА ЗА КОНТАКТ**

**Чл.13.** Уведомленията между страните, в това число и заявките за доставка, се извършват в писмена форма по електронна поща.

**Чл.14.** Упълномощените лица за изпълнение на дейностите по този договор са както следва:

1. За ВЪЗЛОЖИТЕЛЯ: ………………………. в отдел……………….. дирекция „Югоизточна Европа“, телефон: ……………….., ………………… e-mail: ………………….., адрес: гр. София, ул. „Александър Жендов“ №2;
2. За ИЗПЪЛНИТЕЛЯ: ………………………, тел: …………………………., факс: 02/………………….., e-mail: ………………………, адрес: ………………….

**VIII. ПРЕДАВАНЕ И ПРИЕМАНЕ НА СТОКИТЕ**

**Чл. 15.(1)** Предаването и приемането на всяка доставка на мястото по чл. 8 се извършва с двустранно подписан приемо - предавателен протокол без забележки. Протоколът трябва да посочва вида и количеството на доставените материали, както и дали съответстват на изискванията в Техническото задание. Доставките се извършват в рамките на работното време на **ВЪЗЛОЖИТЕЛЯ**.

**(2)** В срока по чл. 7, ал. 1 , в петдневен срок от получаване на възлагателно писмо **ИЗПЪЛНИТЕЛЯТ** представя за предварително съгласуване графични проекти на материалите на **ВЪЗЛОЖИТЕЛЯ** или упълномощени от него лица за одобрение на съответствието им съгласно предоставените със заявката (възлагателното писмо) изходни данни.

**(3)** В срок до 2 работни дни **ВЪЗЛОЖИТЕЛЯТ** извършва преглед на представените графични проекти на материалите. През времето, в което **ВЪЗЛОЖИТЕЛЯТ** извършва преглед на представените графични проекти на материалите, не тече срокът за изпълнение по чл. 7, ал. 1.

1. В случай на неодобрение на представените графични проекти материалите от страна на **ВЪЗЛОЖИТЕЛЯ**, представеното се връща с указания за доработка и/или корекции от страна на **ИЗПЪЛНИТЕЛЯ** с двустранно подписан констативен протокол.
2. **ИЗПЪЛНИТЕЛЯТ** е длъжен в тридневен срок да извърши корекциите и да представи нови графични проекти на продуктите и материалите.

**(6)** След одобрение на представените графични проекти на материалите, **ВЪЗЛОЖИТЕЛЯТ** изготвя възлагателно писмо за тяхната изработка. Срокът за изработването и доставката следва да се извърши в срока по чл. 7, ал. 1.

**(7)** Доставката на материалите се извършва в срока по чл. 7, ал. 2, с одобрените графични проекти на материалите от страна на **ИЗПЪЛНИТЕЛЯ** и приемането ѝ от страна на **ВЪЗЛОЖИТЕЛЯ** или упълномощени от тях лица се осъществява с двустранно подписан приемо - предавателен протокол без забележки.

**IX. РЕКЛАМАЦИИ**

**Чл. 16.** В случай, че се установят скрити недостатъци и/или дефекти, за които **ИЗПЪЛНИТЕЛЯТ** е бил уведомен, същият е длъжен да ги отстрани или замени стоките с нови със същите или по-добри характеристики, ако недостатъкът ги прави негодни за използване по предназначение, в срок до 24 часа от уведомлението.

**Чл. 17.** Всички разходи, свързани с подмяната, транспорта и други на некачествени или дефектни стоки през времето на действие на договора са за сметка на **ИЗПЪЛНИТЕЛЯ**.

**Х. НЕУСТОЙКИ И ОБЕЗЩЕТЕНИЯ**

**Чл. 18.** Ако **ИЗПЪЛНИТЕЛЯТ** не изпълни възложената поръчка или част от нея, или изискванията за нея съгласно договора в установения по договора срок, същият дължи на **ВЪЗЛОЖИТЕЛЯ,** за всеки конкретен случай, неустойка в размер на 5% (два процента) от стойността на дължимата доставка без ДДС.

**Чл.19.** При забава в изпълнението на поръчката **ИЗПЪЛНИТЕЛЯТ** дължи на **ВЪЗЛОЖИТЕЛЯ** неустойка в размер на 2 % (пет процента) от стойността на дължимата доставка без ДДС за всеки просрочен ден, но не повече от 10% (десет процента) от стойността на договора без ДДС.

**Чл. 20.** При забава в плащането **ВЪЗЛОЖИТЕЛЯТ** дължи неустойка в размер на 0.05% от дължимата сума за всеки ден закъснение, но не повече от 3% (три процента) от стойността на договора без ДДС.

**Чл. 21. ВЪЗЛОЖИТЕЛЯТ** има право да прихване дължимите обезщетения и неустойки от сумите дължими на **ИЗПЪЛНИТЕЛЯ** за доставените материали .

**Чл. 22.** Плащането на неустойките, уговорени в този договор, не ограничава правото на изправната страна да търси реално изпълнение и/или обезщетение за понесени вреди и пропуснати ползи в по- голям размер, съгласно приложимото право.

XI. ПРЕКРАТЯВАНЕ НА ДОГОВОРА

**Чл. 23**. **(1)** Настоящият договор се прекратява, както следва:

1. с изтичане срока на договора;

2. с изчерпване на посочените в чл. 5, ал. 1 средства;

3. при виновно неизпълнение на задълженията на една от страните по договора– с 15-дневно писмено предизвестие, отправено от изправната до неизправната страна;

**4.** При настъпване на пълна обективна невъзможност за изпълнение, за което обстоятелство засегнатата Страна е длъжна да уведоми другата Страна в срок до 3 (три) дни от настъпване на невъзможността и да представи доказателства от настъпване на невъзможността и да представи доказателства;

**5.** При прекратяване на юридическо лице – Страна по Договора без правоприемство, по смисъла на законодателството на държавата, в която съответното лице е установено;

**6.** При условията по чл. 5, ал. 1, т. 3 от ЗИФОДРЮПДРСЛ.

**(2)** Договорът може да бъде прекратен:

**1.** По взаимно съгласие на Страните, изразено в писмена форма;

**2**. Едностранно от **ВЪЗЛОЖИТЕЛЯ** с 15-дневно писмено предизвестие, при пълно или частично неизпълнение, лошо или забавено изпълнение на задълженията на **ИЗПЪЛНИТЕЛЯ**. В тези случаи **ВЪЗЛОЖИТЕЛЯТ** не дължи обезщетения, пропуснати ползи и/или неустойки.

**2.** Когато за **ИЗПЪЛНИТЕЛЯ** бъде открито производство по несъстоятелност или ликвидация – по искане на всяка от Страните.

**Чл. 24**. В случай на прекратяване на договора страните подписват двустранен протокол, с който уреждат взаимоотношенията си до момента на прекратяването, включително и заплащане на извършените, но незаплатени доставки.

**XII. ДРУГИ УСЛОВИЯ**

**Чл. 25.** Настоящият договорможе да бъде изменян или допълван от страните при условията на чл. 116 от ЗОП.

**Чл.** **26**. **(1)** Възникналите във връзка с изпълнението на договора спорове и разногласия между страните се решават чрез преговори между тях. Постигнатите

договорености се оформят в писмена форма и се превръщат в неразделна част от договора.

**(2)** В случай на непостигане на договореност по предходния член, всички спорове, породени от този договор или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

**Чл. 27.** Настоящият договор се подписа в два еднообразни екземпляра – един за **ВЪЗЛОЖИТЕЛЯ** и един за **ИЗПЪЛНИТЕЛЯ**.

**Чл. 28.** Неразделна част от настоящия Договор са следните приложения:

* Приложение № 1 – Техническа спецификация за изпълнение предмета на договора, Раздел IV от указанията за участие;
* Приложение № 2 - Техническо предложение на изпълнителя;
* Приложение № 3 – Ценово предложение.
* Документи по чл. 112, ал.1, във вр. с чл. 67, ал. 6 от ЗОП.

**УПЪЛНОМОЩЕН ВЪЗЛОЖИТЕЛ: ИЗПЪЛНИТЕЛ:**

**МАЯ АНДОНОВА – ГЕНОВА**

**съгласно заповед № 95-00-390/21.09.2017г.**

**на министъра на външните работи**

**ГЛАВЕН СЧЕТОВОДИТЕЛ:**

**ИСКРА ГРИГОРОВА-ЗОРОВСКА**

1. Оставя се обособената позиция за която се отнася. [↑](#footnote-ref-1)
2. Оставя се приложимото за съответната обособена позиция. [↑](#footnote-ref-2)